open-index/open-wikipedia-markdown huggingface dataset:
Korijs Mērfijs

**Korijs Mērfijs** (; dzimis 1978. gada 13. februārī) ir bijušais kanādiešu hokejists, aizsargs. Karjeras laikā aizvadījis 91 spēli Nacionālajā hokeja līgā. Karjeras lielāko daļu aizvadījis dažādos Eiropas vadošo līgu klubos, 2015. gadā kļūstot par Zviedrijas čempionu. Kanādas hokeja izlases rindās kļuvis par 2007. gada pasaules čempionu.

## Spēlētāja karjera
Pēc vairākām NCAA aizvadītām sezonām, profesionāļa karjeru Mērfijs sāka Eiropā, 2001.—02. gada sezonā spēlējot SM līgas kluba Espo "Blues" rindās. 2003.—04. un 2004.—05. gada sezonas Mērfijs aizvadīja Tamperes "Ilves" rindās, taču 2005.—06. gada sezonā spēlēja Šveices hokeja līgas kluba HC Fribourg-Gotteron sastāvā. 2006.—07. gada sezonā aizsargs atgriezās Somijā, sezonu aizvadot Helsinku HIFK rindās un izcīnot ne vien līgas labākā aizsarga, bet arī sezonas vērtīgākā spēlētāja balvu.

2007. gada vasarā Mērfijs noslēdza divu gadu līgumu ar NHL klubu Floridas "Panthers". 2008.—09. gada sezonā traumas dēļ "Panthers" rindās Mērfijs aizvadīja tikai septiņas spēles. 2009. gada janvārī viņu no neaizsargāto spēlētāju saraksta izvēlējās Tampabejas "Lightning", tās sastāvā noslēdzot sezonu, bet 2009.—2010. gada sezonā Mērfijs spēlēja Ņūdžersijas "Devils" sastāvā.

2010. gadā hokejists atgriezās Eiropā, divas sezonas aizvadot Šveices hokeja līgas kluba Cīrihes "Lions" rindās, taču tad pievienojās KHL klubam Minskas "Dinamo". 2013. gada pavasarī Mērfijs noslēdza divu gadu līgumu ar Zviedrijas Elitsērijas klubu Vekšes "Lakers". "Lakers" sastāvā aizvadīja turpmākās četras sezonas, 2015. gadā kļūstot par līgas čempionu. 2017.—18. gada sezonu, kas bija noslēdzošā Mērfija spēlētāja karjerā, viņš aizvadīja *[[Karlskrona HK]]* sastāvā.

Kanādas hokeja izlases rindās spēlējis 2007. gada Pasaules čempionātā, tajā kopā ar izlasi izcīnot čempionu titulu.

## Ārējās saites
Vladislavs Fokins

**Vladislavs Fokins** (; dzimis 1986. gada 8. jūnijā) ir krievu hokejists, vārtsargs. Pašlaik (2015) Fokins spēlē Kontinentālās hokeja līgas kluba Hantimansijskas "Jugra" rindās.

## Spēlētāja karjera
Profesionāļa karjeru Fokins sāka 2006.—07. gada sezonā Krievijas Augstākās līgas kluba Ļeņinogorskas "Neftyanik" rindās. Sezonas otrajā pusē Fokins pievienojās Čeļabinskas "Mechel" rindām.

2008.—09. gada sezonā bija KHL kluba Čeļabinskas "Traktor" trešais vārtsargs, laukumā izejot 13 spēlēs. 2009.—10. gada sezonā pildīja otrā vārtsarga funkcijas, taču nākamajās divās sezonās "Traktor" rindās laukumā nedevās. 2012.—13. gada sezonā kopā ar klubu sasniedza Gagarina kausa finālu, tajā gan piekāpjoties Maskavas "OHK Dinamo". Turpmākajās sezonās Fokinam lielāku spēles laiku komandas rindās izcīnīt neizdevās, 2014.—15. gada sezonā pildot vien trešā vārtsarga funkcijas.

2015. gada maijā pārcēlās uz Hantimansijskas "Jugra", noslēdzot ar klubu viena gada līgumu.

## Ārējās saites
Sergejs Bobrovskis

**Sergejs Bobrovskis** (; dzimis 1988. gada 20. septembrī) ir krievu hokejists, vārtsargs, Krievijas hokeja izlases dalībnieks. Pašlaik (2025) Bobrovskis spēlē Nacionālās hokeja līgas kluba Floridas "Panthers" sastāvā.

Bobrovskis 2024. gadā ar "Panthers" komandu izcīnīja Stenlija kausu.. Otru kausu izdevās izcīnīt vēl pēc gada.
## Spēlētāja karjera
Profesionāļa karjeru Bobrovskis sāka 2006.—07. gada sezonā, kad debitēja Krievijas Superlīgas kluba Novokuzņeckas "Metallurg" sastāvā. Jau nākamajā sezonā hokejists kļuva par komandas pamatvārtsargu, "Metallurg" rindās spēlējot līdz pat 2009.—10. gada sezonas noslēgumam.

2010. gada vasarā Bobrovskis pievienojās NHL vienībai Filadelfijas "Flyers". 2011.—12. gada sezonā zaudēja komandas pamatvārtsarga lomu, to uzņemoties Iļjam Brizgalovam. 2012. gada vasarā hokejists tika aizmainīts uz Kolumbusas "Blue Jackets". 2012.—13. gada NHL sezonas lokauta laikā spēlēja KHL klubā Sanktpēterburgas SKA, taču tad atgriezās "Blue Jackets", kur kļuva par komandas pamatvārtsargu. 2013. un 2017. gadā kā līgas labākais vārtsargs ieguva Vezinas balvu. 2019, gadā kā brīvais aģents Bobrovskis pārgāja uz Floridas "Panthers".

Krievijas hokeja izlases rindās kļuvis par 2014. gada Pasaules čempionu.

## Atsauces

## Ārējās saites
Desa

thumbnail|235px|Dažāda veida desas
**Desa** ir pārtikas produkts, kuru parasti veido maltas gaļas vai gaļas subproduktu masa, kas iepildīta īpašā apvalkā, parasti dzīvnieku zarnās, celofānā vai polimēra plēvē. Atkarībā no ražošanas tehnoloģijas un izejvielām ir dažāda veida desas, piemēram, vārītas desas (doktordesas), kūpinātas desas, žāvētas desas, sardeles, cīsiņi, asinsdesas, aknu desas un kupāti. Visbiežāk desu gatavošanā izmanto liellopu vai cūku gaļu. Izmanto arī jēru, mājputnu, zirgu un citu dzīvnieku gaļu. Protams, aknu desās vai asinsdesās izmanto attiecīgos subproduktus.

## Ārējās saites
Rajecke Teplice

**Rajecke Teplice** () ir kūrortpilsēta Slovākijā, Žilinas apgabala Žilinas apriņķī.

## Vēsture

Rakstos pirmoreiz minēta 1376. gadā. Tāpat kā visa Slovākija, gadsimtiem bijusi Ungārijas sastāvā, pilsētas ungāriskais nosaukums ir Rajecfirdē (). 16. gadsimtā pirmoreiz ārstniecībai tika izmantoti termālie avoti. Pēc Pirmā pasaules kara iekļāvās Čehoslovākijā. No 1993. gada - Slovākijas sastāvā.

## Cilvēki
Rajwecke Teplice ir čehoslovāku kaujinieka Jozefa Gabčīka (*Jozef Gabčík*, 1912-1942) dzimtā pilsēta.

## Ārējās saites
*
Ass (lidotājs)

[thumb|150px|right|[Manfrēds fon Rihthofens, pazīstams arī kā "Sarkanais barons". Viņa kontā ir visvairāk notriekto lidmašīnu Pirmajā pasaules karā un viņš ir, iespējams, visplašāk pazīstamais ass.]]

**Ass** (no  — ‘dūzis; pirmais savā jomā’) ir militārais aviators, kurš notriecis piecas vai vairāk ienaidnieku lidmašīnas. Termins radies Pirmā pasaules kara laikā.

Par pirmo asu aviācijas vēsturē uzskata franču pilotu Adolfu Pegu, kuru tā sāka dēvēt franču prese pēc tam, kad viņš pirmais 1915. gadā gaisa kaujās pieveica piecas vācu lidmašīnas. Pirmais latviešu ass bija Eduards Pulpe, kurš cīnījās sākumā Francijas, vēlāk Krievijas gaisa spēkos, piekto lidmašīnu notrieca 1916. gada 1. jūlijā. Labākais ass aviācijas vēsturē ir *[[Luftwaffe (Vērmahts)|Luftwaffe]]* pilots Ērihs Hartmanis, kurš Otrā pasaules kara laikā notrieca 352 pretinieka lidmašīnas. Kopsummā 104 Trešā reiha lidotāji ir notriekuši vairāk par 100 pretinieku lidmašīnām, bet 34 no tiem — vairāk nekā 150 lidmašīnas. Labākie no citu valstu asiem ir soms Eino Ilmari Jutilainens (94 notriektas lidmašīnas) un japānis Hirojoši Nišizava (87 notriektas lidmašīnas), arī viņi abi to sasniedza Otrā pasaules kara laikā.

## Latviešu asi
* Eduards Pulpe — pirmais latviešu ass, notrieca piecas lidmašīnas Pirmajā pasaules karā Francijas un Krievijas dienestā.
* Oļģerts Teteris — notrieca 6 lidmašīnas Pirmajā pasaules karā.
* Pēteris Tomsons — notrieca 11 lidmašīnas Pirmajā pasaules karā un Brīvības cīņās.
## Literatūra
* Belich, Jamie. "Ace, air combat". Richard Holmes, Charles Singleton and Spencer Jones, eds. *The Oxford Companion to Military History*. Oxford University Press, 2001 [online 2004].
* Bergström, Christer. *Barbarossa: The Air Battle, July–December 1941*. Birmingham, UK: Classic Publications, 2007. .
* Dunnigan, James F. *How to Make War: A Comprehensive Guide to Modern Warfare in the Twenty-first Century*. New York: HarperCollins, 2003. .
* Farr, Finis. *Rickenbacker's Luck: An American Life.* New York: Houghton Mifflin, 1979. .
* Franks, Norman and Frank W. Bailey. *Over the Front: A Complete Record of the Fighter Aces and Units of the United States and French Air Services, 1914–1918*. London: Grub Street, 1992. .
* Franks, Norman, Frank W. Bailey and Russell Guest. *Above the Lines: The Aces and Fighter Units of the German Air Service, Naval Air Service and Flanders Marine Corps, 1914–1918*. London: Grub Street, 1993. .
## Atsauces
Pjērs Žansēns

**Pjērs Žils Cezārs Žansēns** (; dzimis , miris ) bija franču astronoms, kurš vienlaicīgi ar angli Normanu Lokjeru atklāja hēliju.

Dzimis Parīzē, studēja matemātiku un fiziku. 1860. gadā ieguva doktora grādu. Piedalījies daudzās zinātniskās ekspedīcijās visā pasaulē, bieži pētot Sauli un tās aptumsumus. 1884. gadā piedalījās Starptautiskajā meridiāna konferencē Vašingtonā.

## Ārējās saites
Puebla de Saragosa

**Puebla de Saragosa** () ir pilsēta Meksikā, Pueblas štata administratīvais centrs. Tā vēsturiski bija viena no nozīmīgākajām spāņu koloniālajām pilsētām mūsdienu Meksikas teritorijā. 2010. gadā Pueblā dzīvoja 1,54 miljoni iedzīvotāju, bet tās aglomerācijā — 2,67 miljoni. Pēc iedzīvotāju skaita tā ir ceturtā lielākā Meksikas pilsēta, kā arī ceturtā lielākā aglomerācija. 

Pilsēta dibināta 1531. gadā Popokatepetla piekājē. Vecpilsētā saglabājusies 16. - 17. gadsimta apbūve, tai skaitā katedrāle un arhibīskapa pils. Celtniecību ietekmējušas baroka un vietējās būvniecības tradīcijas. Pueblas vēsturiskais centrs iekļauts UNESCO Pasaules mantojuma sarakstā.

Pueblā atrodas autobūves kompānijas *[[Volkswagen]]* lielākā rūpnīca ārpus Vācijas.

## Sports
Pilsētā bāzējas futbola klubs ''Club Puebla''.

## Atsauces

## Ārējās saites
Agamemnons

[thumbnail|235px|"Agamemnona maska", kuru 1876. gadā Mikēnās atrada vācu arheologs [Heinrihs Šlīmanis]]
**Agamemnons** (, *Agamémnōn*) sengrieķu mitoloģijā ir Mikēnu valdnieka Atreja un valdnieces Aeropas dēls, Menelāja brālis, Klitemnestras vīrs, kā arī Ifigenijas, Elektras, Oresta un Hrisotemīdas tēvs. Mītiskās leģendās Agamemnons bija Mikēnu vai Argosas valdnieks. Kad brāļa sieva Helēna ar Paridu aizbēga uz Troju, Agamemnons uzsāka Trojas karu un vadīja apvienoto grieķu karaspēku.

## Ārējās saites
Volfsburga

**Volfsburga** () ir pilsēta Lejassaksijas federālajā zemē, Vācijā. Šī ir viena no nedaudzajām 20. gadsimta pirmajā pusē uzceltajām Vācijas pilsētām, tā tika dibināta .

Volfsburga atrodas 230 km attālumā no valsts galvaspilsētas Berlīnes. 1972. gadā pilsētas iedzīvotāju skaits pirmoreiz pārsniedza 100 tūkstošus, 2011. gada nogalē Volfsburgā bija vairāk nekā 122,5 tūkstoši iedzīvotāju. Pilsētā atrodas autobūves kompānijas ''Volkswagen'' vadība. Te ir bāzēts Vācijas futbola Bundeslīgas klubs *[[VfL Wolfsburg]]* un DEL hokeja līgas klubs *[[EHC Wolfsburg]]*.

## Atsauces

## Ārējās saites

*
Āfrikas Nacionālais kongress

**Āfrikas Nacionālais kongress** () ir Dienvidāfrikas politiskā partija.

Organizācija 1912. gada janvārī Blumfonteinā tika dibināta kā Dienvidāfrikas iezemiešu nacionālais kongress (*South African Native National Congress*), lai melnādainajiem Dienvidāfrikas iedzīvotājiem būtu vairāk tiesību. 1923. gadā organizācija kļuva par Āfrikas Nacionālo kongresu. Tā ir valdošā partija valstī pēc 1994. gada, kad beidzās aparteīda periods. Partijas prezidents ir Dienvidāfrikas prezidents Sirils Ramafosa.

## Ārējās saites

*
Klements XI

**Pāvests Klements XI** (, dzimis , miris ), īstajā vārdā **Džovanni Frančesko Albāni** (), bija Romas pāvests no 1700. līdz 1721. gadam.

Džovanni Frančesko Albāni ir dzimis aristokrātu ģimenē Urbīno. Saņēma pilnīgu un vispusīgu izglītību. 1677. gadā, 28 gadu vecumā, kļuva par priesteri. 1690. gadā kļuva par kardinālu, bet 10 gadus, 10 mēnešus un 10 dienas vēlāk tika ievēlēts par Romas pāvestu, pieņemot vārdu Klements XI. Viņš stingri ievēroja savu priekšteču principus, un amatos neiecēla savus radiniekus. Vienīgais izņēmums bija Anibāls Albāni, kuru 1711. gadā iecēla kardināla krēslā. Klements XI pāvesta krēslā pavadīja 20 gadus.

## Ārējās saites
Dabas filozofijas matemātiskie principi

**"Dabas filozofijas matemātiskie principi"** (), bieži lietots saīsinātais nosaukums **"Principi"** (*Principia*), ir no trim grāmatām sastāvošs Īzaka Ņūtona darbs. Darbs pirmoreiz ticis publicēts . Pēc personīgā pirmā izdevuma izlabošanas Ņūtons 1713. un 1726. gadā izdeva vēl divus izdevumus.

Darbā tikuši publicēti dinamikas pamatlikumi, tādējādi tika likti pamati klasiskajai mehānikai, vispasaules gravitācijas likums, Keplera likumi. "Dabas filozofijas matemātiskie principi" tiek uzskatīts par vienu no svarīgākajiem darbiem zinātnes vēsturē. Grāmata tika izpārdota piecu gadu laikā.

Formulējot savu fizikas teoriju, Ņūtons attīstīja un izmantoja matemātiskas metodes, kas pašlaik ir iekļautas rēķinu zinātnē. Tāpat viņš teorijas izklāstā neizmantoja sevis radīto populāro analītisko metodi.

## Atsauces

## Ārējās saites
* Ņūtona pirmā izdevuma privātās kopijas digitalizētā versija
Ņūtona vispasaules gravitācijas likums

thumb|200px|Ņūtona vispasaules gravitācijas likuma attēlojums
**Ņūtona vispasaules gravitācijas likums** apgalvo, ka visi ķermeņi savstarpēji pievelkas ar spēku, kas proporcionāls ķermeņu masām un apgriezti proporcionāls to savstarpējā attāluma kvadrātam. Šo likumu 1667. gadā atklāja Īzaks Ņūtons un formulēja savā darbā "Dabas filozofijas matemātiskie principi", kas tika publicēts 1687. gadā.

Mūsdienās likums tiek formulēts šādi:

: 

## Vienādojums
Matemātiski Ņūtona vispasaules gravitācijas likumu var pierakstīt šādi:

: F = G \frac{m_1 m_2}{r^2}\ 

kur:
* *F* — ķermeņu savstarpējais pievilkšanās spēks
* *G* — gravitācijas konstante
* *m*1 — pirmā masa
* *m*2 — otrā masa
* *r* — attālums starp abu ķermeņu masu centriem

SI sistēmā spēks *F* tiek mērīts ņūtonos (N), masas *m*1 un *m*2 — kilogramos (kg), attālums *r* — metros (m), savukārt gravitācijas konstantes *G* aptuvenā vērtība ir .

## Ārējās saites
Iļja Ježovs

**Iļja Ježovs** (; dzimis 1987. gada 12. janvārī) ir krievu hokejists, vārtsargs. Pašlaik (2019) spēlē Kontinentālās hokeja līgas kluba Podoļskas "Vitjaz" rindās.

## Spēlētāja karjera
Profesionāļa karjeru sāka 2008.—09. gada sezonā Krievijas Augstākās līgas kluba Sanktpēterburgas "HK VMF" rindās. Kluba sastāvā aizvadīja nākamās trīs sezonas, taču tad kļuva par KHL vienības Sanktpēterburgas SKA otro vārtsargu. 2012.—13. gada sezonā bija komandas nominālais pamatvārtsargs, lai gan lokauta laikā šo lomu uzņēmās NHL spēlējošais Sergejs Bobrovskis. 2013.—14. gada sezonā bija SKA otrais vārtsargs aiz Aleksandra Salāka.

2014.—15. gada sezonas pašā ievadā SKA Ježovu aizmainīja uz Toljati "Lada", taču tad hokejists atgriezās Sanktpēterburgā, kopā ar komandu izcīnot Gagarina kausu. 2015.—16. gada sezonā bija SKA otrais vārtsargs aiz Miko Koskinena. 2016. gada maijā Ježovs noslēdza viena gada līgumu ar Toljati "Lada".

## Ārējās saites
Deniss Kokarevs

**Deniss Kokarevs** (; dzimis 1985. gada 17. jūnijā) ir krievu hokejists, malējais uzbrucējs, Krievijas hokeja izlases dalībnieks. Pašlaik (2019) Kokarevs spēlē Kontinentālās hokeja līgas kluba Maskavas "Spartak" sastāvā.

## Spēlētāja karjera
Profesionāļa karjeru Kokarevs sāka 2003.—04. gada sezonā Krievijas Augstākās līgas kluba HK Tvera sastāvā. Jau nākamajā sezonā uzbrucējs pievienojās Balašihas "HK MVD" rindās, 2005.—06. gada sezonā kopā ar klubu sākot spēlēt Krievijas Superlīgā.

2011.—12. un 2012.—13. gada sezonās kopā ar Maskavas "Dinamo" izcīnīja Gagarina kausu. "Dinamo" rindās spēlēja līdz pat 2017. gada vasarai, kad noslēdza līgumu ar Ufas "Salavat Julajev".

Krievijas hokeja izlases sastāvā kļuvis par 2012. gada Pasaules čempionu. Bija iekļauts arī 2014. gada olimpisko spēļu turnīra izlases sastāvā, taču traumas dēļ uz to nedevās.

## Ārējās saites
Klements XIV

**Pāvests Klements XIV** (, dzimis , miris ), īstajā vārdā **Džovanni Vičenco Antonio Ganganelli** (), bija Romas pāvests no 1769. līdz 1774. gadam.

Džovanni Vičenco Antonio Ganganelli ir dzimis ārsta ģimenē no Rimini. Pieaugot viņš iestājās Franciskāņu ordenī. Pāvests Benedikts XIV viņu iecēla par atbildīgo Romas kūrijā, bet cits pāvests Klements XIII iecēla viņu par kardinālu. 1769. gadā kļuva par Romas pāvestu un pieņēma vārdu Klements XIV. Šajā amatā viņš sabija piecus gadus.

## Ārējās saites
Hūns

**Hūns** (  — 'vista'; sieviešu dzimtē **Hūna**) ir vācu cilmes uzvārds. Cilvēki ar šo uzvārdu:

* Kārlis Hūns (*Karl Huhn*; 1831—1877) — vācbaltiešu mākslinieks;
* Kristiāns Hūns (*Christian Huhn*; 1716–1784) — vācbaltiešu luterāņu mācītājs;
* Oto fon Hūns (*Otto von Huhn*;, 1764—1832) — vācbaltiešu ārsts un vēsturnieks.
Stay Awake

***"Stay Awake"*** ir britu dziedātāja *[[Example]]* dziesma no trešā studijas albuma *[[Playing in the Shadows]]*. Tas tika izlaists 2011. gada 28. augustā kā albuma otrais singls. Dziesmas autori ir Eliots Glīvs, Džosefs Rajs un Dans Stefans, savukārt producēja dziesmu Nero. Šī dziesma tika pievienota BBC Radio 1 dziesmu sarakstam. Pirmo reizi šo dziesmu atskaņoja BBC Radio 1 kā Zanes Lowes "Karstākā dziesma pasaulē" 2011. gada 4. jūlijā. 2011. gada 4. septembrī šis singls debitēja Lielbritānijas singlu topā kā vislabākais tā brīža singls.
Aleksandrs Kublinskis

**Aleksandrs Kublinskis** (dzimis  Rīgā, miris 2018. gada 24. janvārī) bija latviešu komponists.

## Dzīvesgājums

Dzimis 1936. gadā Rīgā. Mācījās klavierspēli Emīla Dārziņa mūzikas vidusskolā un Latvijas Valsts konservatorijā pie profesora Valerija Zosta. Bija Smoļenskas filharmonijas mākslinieku grupas pianists Krievijā, kara dienesta laikā Baltijas kara apgabala Dziesmu un deju ansamblī.  
1966. gadā Kublinskis guva popularitāti ar dziesmu "Noktirne". 1970. gadā viņa vadībā tika izveidots ansamblis "Jūrmalas balsis". 1972. gadā notika pirmie Kublinska autorkoncerti.  1985. gadā grupas "Eolika" skaņuplatē "Pasaule, pasaulīt" iekļauta viena no populārākajām A. Kublinska dziesmām "Zemeņu lauks", "Mikrofona aptaujas" 1985. gada populārākā dziesma. Astoņdesmitajos gados bijis Leonīda Zahodņika vokālās studijas pianists VEF Kultūras un tehnikas pilī. Vēlāk koncertējis privāti un pavadījis dažādus dziedoņus koncertturnejās. 1995. gadā izdota A. Kublinska autobiogrāfija "Albatross".

Apglabāts Rīgas 1. Meža kapos.

## Apbalvojumi
2003. gadā A. Kublinskis saņēmis Latvijas Mūzikas ierakstu gada balvu par ieguldījumu latviešu mūzikas attīstībā.
2017. gada 31. martā Ordeņu kapituls nolēma par sevišķiem nopelniem Latvijas valsts labā piešķirt komponistam A. Kublinskim Triju Zvaigžņu ordeņa V šķiru un iecelt par ordeņa kavalieri.

## Darbi
A. Kublinskis ir ap 200 dziesmu autors. Viņš sadarbojies ar grupu Eolika, Maskavas grupu "Akkord", Larisu Mondrusu, Muslimu Magomajevu, Rīgas estrādes orķestri, ansambli "Baltijas balsis" un citiem izpildītājiem. Starp Kublinska populārākajām kompozīcijām ir "Noktirne", "Minikleitiņa" un "Zemeņu lauks". Viņš rakstījis dziesmas ar Jura Brežģa, Ziedoņa Purva, Dagnijas Dreikas un citu tekstu autoru vārdiem.

### Diskogrāfija
1969. gadā izdota mazā skaņuplate (EP) "Aleksandrs Kublinskis. Estrādes dziesmas", kurā ansambļa "Eolika" izpildījumā iekļautas četras A. Kublinska dziesmas. 
1973. gadā izdota vēl viena mazā skaņuplate "Ilonija", kurā Viktora Lapčenoka un M. Jaungailes izpildījumā iekļautas trīs dziesmas.
1982. gadā izdota komponista pirmā lielā skaņuplate ar astoņām dziesmām "Jola", kurā A. Kublinska dziesmas iedziedājuši Žoržs Siksna, Rita Trence un citi solisti.
2003. gadā izdota A. Kublinska labāko dziesmu izlase, kurā iekļautas to jaunas versijas Marijas Naumovas, Lindas Leen, Arņa Medņa, "Eolikas" un citu izpildītāju versijās.

* *[[Aleksandrs Kublinskis. Estrādes dziesmas]]* EP (1969)
* *Ilonija* EP (1973)
* *Jola* (1982)
* *Kolekcija* (2003)

## Atsauces

## Ārējās saites
Hipoksija

**Hipoksija** (; no  — 'zem', 'apakš', un  — 'skābeklis') ir stāvoklis, kas attīstās, kad organisma audi tiek pārāk maz apgādāti ar skābekli un/vai tajos ir skābekļa apguves traucējumi bioloģiskās oksidācijas laikā. Dzīvībai svarīgos orgānos hipoksija izraisa neatgriezeniskas pārmaiņas.

## Klasifikācija
Hipoksiskos stāvokļus klasificē pēc etioloģijas, traucējumu izteiktības, attīstīšanās ātruma un ilguma.

### Pēc etioloģijas
Pēc etioloģijas izdala dažus hipoksijas tipus, kurus nosacīti apvieno divās grupās — eksogēnās un endogēnās hipoksijas.

Eksogēnās (skābekļa trūkuma gaisā radītās):
* normobāriska hipoksija (pārāk mazs skābekļa saturs gaisā);
* hipobāriska hipoksija (pārāk mazs gaisa spiediens).
Endogēnās:
* respiratorā hipoksija;
* cirkulatorā hipoksija;
* hēmiskā hipoksija;
* histotoksiskā hipoksija;
* jauktā hipoksija.

### Pēc attīstīšanās ātruma
Pēc rašanās ātruma un hipoksiskā stāvokļa ilguma izšķir zibenīgu, akūtu, subakūtu un hronisku hipoksiju.

## Sk. arī
* Hipoksēmija

## Atsauces

## Ārējās saites
Vēderplēve

**Vēderplēve** () ir plāns serozs apvalks ar gludu, spilgtu viendabīgu virsmu, kas aptver vēdera dobuma un daļēji mazā iegurņa orgānu sienas. Vēderplēves virsma ir ap 1,5-2 m2 un gandrīz vienāda ar ādas platību. Vēderplēvi veido *lamina propria*, serozs apvalks un to sedzošs plāns epitēlijs — mezotēlijs.

## Atsauces

## Ārējās saites
Taukplēve

**Taukplēve** () ir divu vēderplēves lapiņu savienojums, kas piestiprina tievo zarnu pie vēdera sienas. Priekšējā mala aptver tievo zarnu (tukšās un līkumainās zarnas daļas), it kā pakarinot tās. Aizmugurējo taukplēves malu, kura piestiprinās pie vēdera sienas, sauc par taukplēves sakni (*radix mesenterii*).

## Atsauces
Parenhīma

**Pamataudi** jeb **parenhīma** () ir daudzšūņu organismu iekšējās vides audi, kas sastāv no salīdzinoši vienādām nepolarizētām šūnām.
* Dzīvniekiem pamataudi ir galvenie orgānu funkcionējošie audi.
* Augiem pamataudi ir audi, kuros notiek augsti specializēto vadaudu diferenciācija.
Pamataudi lielākoties sastāv no dzīvām noapaļoti daudzstūrainām šūnām, starp kurām veidojas starpšūnu telpa. Pamataudi ir maz diferencējušies. Tie spēj atkal kļūt par veidotājaudiem. Pamataudu šūnās notiek barības vielu ražošana, tās veic vielu uzsūkšanas, uzkrāšanas un izdalīšanas funkcijas, piedalās gāzu maiņā. Pamataudiem piemīt arī mehāniska izturība.

## Atsauces
Klejotājnervs

**Klejotājnervs** () ir X galvaskausa nervu pāris. Tas ir jaukts nervs, kuram ir 3 kodoli smadzeņu stumbrā: *nucleus ambiguus* (kustību), *nucleus tractus solitarii* (jušanas), *nucleus dorsalis n. vagi* (parasimpātiskais). Šis ir garākais nervs cilvēka organismā, jo tas atrodas ("klejo") no galvas līdz vēdera dobumam.

Tas nodrošina:
* mīksto aukslēju muskuļu (izņemot *m. tensor veli palatini*), rīkles (izņemot *m. stylopharyngeus*), balsenes un šķērssvītroto barības vada muskuļu kustības inervāciju;
* plaušu, rīkles, kuņģa, zarnu (līdz šķērszarnas distālajai trešdaļai), gludo muskuļu un sirds muskuļu parasimpātisko inervāciju; ietekmē arī kuņģa un aizkuņģa dziedzera sekrēciju;
* rīkles apakšējās daļas un balsenes gļotādas apvalka, aizauss ādas apgabala un dzirdes kanāla ārējās daļas, bungādiņas un aizmugurējās galvaskausa bedrītes cietā smadzeņu apvalka jušanas inervāciju.

## Ārējās saites

* *[http://www.eurolab.ua/anatomy/407/ Анатомия Блуждающего нерва человека – информация]*.
Bungādiņa

**Bungādiņa** () ir plāna membrāna, kas atrodas ārējās dzirdes ejas iekšējā galā. Tā atdala ārējo ausi no vidusauss. No bungādiņas ārējās dzirdes ejas puses to veido daudzslāņu plānais epitēlijs, no pretējās (vidusauss) puses — vienslāņa epitēlijs. Kad skaņas viļņi sasniedz bungādiņu, tā sāk svārstīties. Bungādiņa savukārt svārsta āmuriņu (vienu no vidusauss dzirdes kauliņiem), pie kā piestiprinās bungādiņa.

## Atsauces
2013. gada Bahreinas Grand Prix

**2013. gada Bahreinas ''Grand Prix*** (oficiālais nosaukums ***2013 Formula 1 Gulf Air Bahrain Grand Prix***) bija [[Formula 1]] . gada sezonas 4. posms, kas norisinājās 2013. gada 21. aprīlī [[Bahreinas Starptautiskā trase|Bahreinas Starptautiskajā trasē]] — [[Bahreina]]s salas rietumos. Tā bija devītā reize, kad notika  izcīņa; no pirmās pozīcijas startēja *Mercedes* pilots [[Niko Rosbergs]], bet uzvaru guva čempionāta līderis, *Red Bull* pilots, [[Sebastiāns Fetels]].

==Rezultāti==
===Kvalifikācija===

*'Piezīmes:**
* — [[Luiss Hamiltons]] saņēma piecu starta vietu sodu par neplānotu ātrumkārbas maiņu.
* — [[Marks Vebers]] saņēma trīs starta vietu sodu par sadursmes izraisīšanu ar Žanu Ēriku Verņu iepriekšējā, .
* — [[Valteri Botass]] un [[Pastors Maldonado]] kvalifikācijas pirmajā sesijā uzrādīja identiskus ātrākos apļa laikus. Tā kā Botass bija laiku uzrādījis pirms Maldonado, viņa rezultāts tika klasificēts augstākā vietā un viņš varēja piedalīties kvalifikācijas otrajā sesijā, kurā šajā sezonā piedalās 16 ātrākos apļa laikus uzrādījušie piloti.
* — [[Estevans Gutjerress]] saņēma piecu starta vietu sodu par sadursmes izraisīšanu ar Adrianu Sutilu iepriekšējās sacīkstēs.

===Sacīkste===



==Kopvērtējums pēc sacīkstes==


;Braucēju čempionāts


;Konstruktoru čempionāts



* <small>**Piezīme''': šeit parādītas tikai pirmās piecas pozīcijas.

## Atsauces
COBOL

**COBOL** (saīsinājums no *COmmon Business Oriented Language*) ir programmēšanas valoda ar attīstītu failu un ierakstu apstrādi, kas paredzēta ekonomiska rakstura problēmu risināšanai. Tā ir viena no vecākajām programmēšanas valodām, galvenā izstrādātāja bija Greisa Hopere. Jaunākais valodas standarts COBOL 2002 ietver objektorientētas programmēšanas un citas modernu valodu iespējas.

## Piemērs
Sveika, pasaule piemērs COBOL:

```cobol
IDENTIFICATION DIVISION.
      PROGRAM-ID. HELLO-WORLD.
      PROCEDURE DIVISION.
          DISPLAY 'Sveika, pasaule!'.
          STOP RUN.
```
Auto Union

thumb|230px|''Auto Union'' logotips

***Auto Union AG*** bija Vācijas autobūves koncerns, kas izveidots 1932. gadā Cvikavā. Par *Auto Union* logotipu kļuva četru krustojošu apļu simbols, kas apzīmēja četrus mātes uzņēmumus: *[[Audi (auto)|Audi]]*, DKW, *[[Horch]]* un *[[Wanderer]]*. Šajā "kvartetā" *Horch* automobiļi pozicionējās kā *premium* klases, DKW kā ekonomiskās klases automobiļi ar divtaktu dzinēju, *Audi* un *Wanderer* ieņēma vietu vidējās klases automobiļu klasē ar savām progresīvajām tehnoloģijām (piemēram, sešu cilindru *Wanderer* svēra tikai ). Mūsdienās kompānija *Audi* ir pastāvīgs *[[Volkswagen (uzņēmums)|Volkswagen AG]]* apakšuzņēmums. Četru apļu logotips joprojām ir automobiļa markas simbols, tikai tagad to izmanto kompānija *Audi*.

1945. gadā, pēc padomju kara komandanta Vācijā pavēles, *Auto Union* rūpnīcas demontēja un daļēji pārveda uz PSRS.  kompāniju *Auto Union AG* izslēdza no Vācijas komercuzņēmumu reģistra.

## Atsauces
Arturs Velzlijs

**Arturs Velzlijs, pirmais Velingtonas hercogs** (; dzimis , miris ) bija britu karavīrs un valstsvīrs, Apvienotās Karalistes premjerministrs.

## Dzīves gājums
Militārās karjeras laikā dienēja Nīderlandē un Indijā. Napoleona karu laikā kļuva ievērojams kā ģenerālis Pussalas karā, vēlāk paaugstināts līdz feldmaršala pakāpei. Uzvarēja Francijas armiju Vitorijas kaujā 1813. gadā. Pēc Napoleona Bonaparta izsūtīšanas uz Elbu Velingtonas hercogs Velzlijs 1814. gadā kļuva par vēstnieku Francijā. Simt dienu laikā vadīja sabiedroto spēkus un kopā ar Prūsijas armiju uzvarēja Napoleonu Vaterlo kaujā. Militārās karjeras laikā piedalījies apmēram 60 kaujās.

Lordu palātas loceklis. No 1828. līdz 1830. gadam un 1834. gadā bija Apvienotās Karalistes premjerministrs.

## Attēlojums mākslā un kino
*1970. gada Sergeja Bondarčuka mākslas filmā *[[Waterloo (filma)|Waterloo]]*. Velingtonas hercoga lomā aktieris Kristofers Plamers.
*2023. gada Ridlija Skota mākslas filmā "Napoleons". Velingtonas hercoga lomā aktieris Ruperts Everets.

## Atsauces

## Ārējās saites

* Biogrāfija
Gala smadzenes

**Gala smadzenes** () ir vislielākā galvas smadzeņu daļa, kas sastāv no divām puslodēm.

## Anatomija
Abas gala smadzeņu puslodes ir savienotas ar smadzeņu saikli (*corpus callosum*). Katra puslode sastāv no baltās vielas, kura ir veidota no neironu izaugumiem, un pelēkās vielas, kura sastāv no neironu ķermeņiem. Pelēkās vielas daļu, kura novietojas gala smadzeņu masīvā, veido bazālie kodoli. Frontālā plaknē iet centrālā rieva (*sulcus centralis*), kura atdala pieres un galvvidus daivas.

## Atsauces
Vecdaugava

**Vecdaugava** var būt:
* Vecdaugava — Daugavas atteka Rīgā;
* Vecdaugava — dabas liegums;
* Vecdaugava — Rīgas pilsētas apkaime;
* Vecdaugava — dzelzceļa stacija līnijā Rīga—Skulte.
Inta Čaklā

**Inta Čaklā** (dzimusi 1941. gada 6. janvārī Rīgā, mirusi 2016. gada 18. februārī) bija latviešu literatūrkritiķe.

## Dzīvesgājums
Dzimusi 1941. gadā Rīgā kā Inta Zariņa zemnieka un skolotājas ģimenē. Mācījās Salaspils septiņgadīgajā skolā (1948–1955), tad Rīgas 3. vidusskolā (1955–1959).
Studēja Latvijas Valsts universitātes Vēstures un filoloģijas fakultātes Latviešu valodas un literatūras nodaļā (1959—1964), 1963. gadā apprecējās ar dzejnieku Māri Čaklo, izšķīrās 1966. gadā. Viņa strādāja Raiņa Literatūras vēstures un mākslas muzejā (1964–1969). 1967. gadā publicēts pirmais kritiskais raksts - recenzija par J. Plotnieka dzejas krājumu "Ar liesmu ledus deg". 
1968. gadā I. Čaklā apprecās ar rakstnieku Ēvaldu Vilku (Lāci), piedzimst meita Linda un dēls Ēvalds Lācis, vēlākais animācijas filmu režisors. 1976. gadā Ē. Lācis mirst. I. Čaklās meita Maija dzimusi civillaulībā ar kritiķi Osvaldu Kravali. 
No 1976. līdz 1987. gadam Inta Čaklā strādāja laikrakstā "Literatūra un Māksla", publicēja recenzijas un problēmrakstus. Sadarbojās arī ar laikrakstiem "Padomju Jaunatne", "Diena" un "Kultūras Forums", žurnāliem "Karogs" un "Latvju Teksti", publicēja pārskatus par literatūru almanahā "Kritikas gadagrāmata". No 1987. līdz 1994. gadam viņa bija redaktore izdevniecībā "Liesma", pēc tam redaktore apgādos "Nordik" un "Tapals".

## Apbalvojumi
* žurnāla "Karogs" balva par gada labāko publikāciju literatūrkritikā (1999). 
* Literatūras gada balvu par mūža ieguldījumu literatūrā (2004). 

## Darbi
Inta Čaklā rakstīja recenzijas un apceres par Knutu Skujenieku, Vizmu Belševicu, Imantu Ziedoni, Eriku Ādamsonu, Uldi Bērziņu un citiem dzejniekiem, sekmējot latviešu literatūras kritikas atbrīvošanos no socreālisma kanonu dogmām 1970. gados. 
2013. gadā izdota I. Čaklās literatūrkritisko rakstu un recenziju izlase "Kas dzīvo vārdos", tajā apkopoti vairāk nekā 40 gadu garumā tapuši teksti.

### Grāmata
* *Kas dzīvo vārdos*: raksti par literatūru. Rīga: LU LFMI, 2013.

### Sastādītās grāmatas (nozīmīgākās)
* Fricis Bārda. *Raksti*. 2 sējumi. Rīga: Liesma, 1990.
* Vizma Belševica. *Raksti*. 4 sējumi. Rīga: Jumava, 1999-2002.
* Knuts Skujenieks. *Raksti*. 8 sējumi. Rīga: Nordik, 2002-2008.
* *Kro—Kro: Knuta un Intas Skujenieku vēstules 1963—1969*. Rīga: Vesta—LK, 2012.

## Atsauces
Eozinofili

**Eozinofili** jeb **eozinofilie leikocīti** ir neliela imūno šūnu populācija. Asinīs eozinofilo leikocītu ir 0,5—2% no visu leikocītu skaita. Asinīs tie cirkulē mazāk par diennakti (pēc dažiem avotiem no 30 minūtēm līdz 18 stundām), pēc tam nonāk audos (migrē), kur paliek 10—12 diennaktis.

## Atsauces
Sarkanās kaulu smadzenes

**Sarkanās kaulu smadzenes** () ir kaulu smadzenes, kas atrodas plāno kaulu porainajā kaulvielā un cauruļkaulu epifīzēs. No kopējās pieauguša cilvēka ķermeņa masas sarkanās kaulu smadzenes veido 4—5%, kas aptuveni ir 2,5—3 kg. Tajās atrodas hemopoētiskās (asinsšūnas veidojošas) cilmšūnas, kuras veido asins formelementus: eritrocītus, trombocītus, leikocītus, tai skaitā T un B limfocītus un citas šūnas. Sarkanās kaulu smadzenes novietojas apkārt arteriolām cilindrisku auklu veidā.

## Atsauces
Aizkrūtes dziedzeris

**Aizkrūtes dziedzeris** jeb **tīmuss** () ir iekšējās sekrēcijas dziedzeris. Atrodas augšējā videnē, aiz krūšu kaula roktura un ķermeņa. 70% gadījumos tīmuss sastāv no divām izstieptām daivām, kuras vidū ir saaugušas.

Aizkrūtes dziedzeris vislabāk attīstīts jauniem dzīvniekiem, pēc tam reducējas, bet pilnīgi neizzūd. Attīstītā stāvoklī dziedzerim ir nepāra krūšu daļa un pāra kakla daļas. Krūšu daļa atrodas videnes prekardiālajā daļā, bet kakla daļas — ap traheju līdz balsenei. Govij tīmuss makroskopiski nav saskatāms jau ap 6. dzīves gadu, cūkai un zirgam ap 2.-3. dzīves gadu. Tīmusam ir liela nozīme imunoģenēzes procesā, jo tajā attīstās T limfocīti. No ārpuses tīmusu apņem saistaudu kapsula. Saistaudu starpsienas dziedzeri sadala daiviņās. Parenhīma sastāv no izmainītiem epitēlijaudiem, kas veido tīklu, starp kura cilpām atrodas limfocīti. Daiviņas perifērija krāsojas intensīvāk, tāpēc to sauc par garozu, bet centrālo daļu — par serdi. Garozā ir vairāk limfocītu, bet serdē — tīmusa ķermenīšu.

## Atsauces
Midnight Run (dziesma)

***Midnight Run*** ir britu dziedātāja *[[Example]]* dziesma no viņa trešā studijas albuma *[[Playing in the Shadows]]*. Tas tika izlaists 2011. gada 4. decembrī, Lielbritānijā kā trešais albuma singls ar veselu remiksu albumu *[[iTunes]]*. Singlu uzrakstīja *[[Example]]*, savukārt dziesmu producēja *[[Feed Me]].*
Mujānu pils

thumb|280px|Mujānu pils, muižas un dzirnavu plāns 17. gs. 
thumb|280px|Mujānu pilsdrupas ar Balto torni 20. gs. sākumā

**Mujānu pils** (, dēvēta arī par *Moyan, Maian, Mojahn*) bija Rīgas arhibīskapijas vasaļa pils 15.-16. gadsimtā, sagrauta 18. gadsimta sākumā, drupas tagad atrodas pie Mujāniem Kocēnu pagastā.

Blakus Mujānu pils drupām atrodas bijušā Mujānu pagasta valdes ēka, tagad viesu nams, Mujānu tautas nams, dzirnavu ezers, dzirnavu drupas, Mujānu muižas parks un muižas klēts.

## Pils apraksts
Pils bija uzcelta pie tilta pār Jumāras upi senā Limbažu-Valmieras ceļa malā nelielā pakalnā pie dzirnavu ezera. Tās sienas veidoja četrstūri, ziemeļu pusē bija divi apaļi torņi, bet dienvidaustrumu pusē bija galvenā ieeja ar četrkantīgu sargtorni pie tās. Mūsdienās saglabājies vienīgi ziemeļrietumu (Baltais) tornis ar 3 m biezām sienām pie pamatnes un atliekas no ziemeļaustrumu stūrī esošā apaļā torņa. Starp torņiem ir redzami 1,2 m biezās pils ziemeļu sienas fragmenti.

## Vēsture
Uz tirdzniecības ceļa pie Livonijas ordeņa robežas Rīgas arhibīskapa vasalim Johanam fon Rozenam iznomātā muiža pie Mujāniem (*hofe to Moyane*)  pirmo reizi pieminēta jau 1390. gadā. 15. gadsimta beigās tā piederēja Ēvaldam Patkulam, bet 1494. gadā Hansam no Ikšķiles. 15. gs. beigās tās īpašnieki pakalnā pie dzirnavām uzcēla mūra nocietinājumu.
Mujānu pils kā Rīgas arhibīskapijas nocietinājums pirmo reizi rakstos pieminēts 1503. gadā, kad Hanss Ikšķils dzirnavas un pili pārdeva Johanam Patkulam, kas to atkal pārdeva Hansam Rozenam. 1555. gadā Livonijas piļu sarakstā Mujānu pils nosaukta par arhibīskapa vasaļu Rozenu mantojumu.
1582. gada Jamas Zapoļskas miera līgumā tā nodēvēta par Mujānu pilsnovada citadeli (, ).

Poļu-zviedru kara (1600-1629) laikā 1601. gada pavasarī Mujānu pili ieņēma zviedri, jūlijā to atkaroja poļi, bet 1606. gadā zviedri pili nespēja ieņemt. Zviedru Vidzemes laikā 1622. gadā Mujāni piešķirti karaļa Gustava II Ādolfa valsts kancleram Akselam Ūksenšernam, kura dzimtas valdījumā tie atradās līdz pat muižu redukcijai. 1633. gadā bija plānots pili nostiprināt, bet Lielā Ziemeļu kara laikā to sagrāva un vairs neatjaunoja. 

No 1759./1761. līdz 1801. gadam Mujānu pilsmuiža piederēja Meku dzimtai.
19. gadsimtā no Mujānu pils bija palikušas tikai drupas, izņemot Balto torni vairāku stāvu augstumā. Pils pēdējais īpašnieks grāfs Morics Mengdens 19. gadsimta otrajā pusē lika Baltā torņa otrā stāva velvi noklāt ar cementbetonu.

## Atsauces

## Ārējās saites
* Armin Tuulse. Die Burgen in Estland und Lettland . Dorpater Estnischer Verlag, 1942
One Less Lonely Girl

***One Less Lonely Girl*** ir Kanādas dziedātāja Džastina Bībera dziesma. Dziesmu sarakstījis un producējis Bībera padomdevējs *[[Usher]]*, kā arī Sean Hamilton, Hyuk Shin, Ezekiel Lewis un Balwea Muhammed. Tas ir otrais singls no viņa debijas albuma *[[My World]]*. Dziesma tika izdota 2009. gada 6. oktobrī.
1960. gada Eiropas čempionāts basketbolā sievietēm

**1960. gada [[Eiropas čempionāts basketbolā sievietēm]]** (*EuroBasket 1960 Women*) bija 7. kontinenta čempionāts, kas norisinājās Bulgārijā laika posmā no  līdz . Eiropas čempionātā piedalījās 10 Eiropas sieviešu basketbola valstsvienības. Uzvaru tajā izcīnīja PSRS izlase.

## Vietu sadalījums

|-
|||align=left|||7||7||0||485||283||+202||**14**
|-
|||align=left|||7||6||1||430||318||+112||**13**
|-
|||align=left|||7||5||2||466||330||+136||**12**
|-
|4.||align=left|||7||4||3||328||372||–44||**11**
|-
|5.||align=left|||7||3||4||344||386||–42||**10**
|-
|6.||align=left|||7||2||5||324||399||–75||**9**
|-
|colspan=10 height=1px bgcolor=lightgrey|
|-
|7.||align=left|||6||3||3||283||311||–28||**9**
|-
|8.||align=left|||6||2||4||262||358||–96||**8**
|-
|9.||align=left|||6||1||5||274||333||–59||**7**
|-
|10.||align=left|||6||0||6||243||349||–106||**6**
|}

## Ārējās saites
* ''FIBA Europe'' profils 
* ''Todor66'' profils
1962. gada Eiropas čempionāts basketbolā sievietēm

**1962. gada [[Eiropas čempionāts basketbolā sievietēm]]** (*EuroBasket 1962 Women*) bija 8. kontinenta čempionāts, kas norisinājās Francijā laika posmā no  līdz . Eiropas čempionātā piedalījās 10 Eiropas sieviešu basketbola valstsvienības. Uzvaru tajā izcīnīja PSRS izlase.

## Vietu sadalījums

|-
|||align=left|||6||6||0||400||223||+177||**12**
|-
|||align=left|||6||4||2||362||289||+73||**10**
|-
|||align=left|||6||5||1||335||232||+103||**11**
|-
|4.||align=left|||6||3||3||267||279||–12||**9**
|-
|colspan=10 height=1px bgcolor=lightgrey|
|-
|5.||align=left|||5||3||2||223||232||–9||**8**
|-
|6.||align=left|||5||2||3||227||217||+10||**7**
|-
|7.||align=left|||5||1||4||225||273||–48||**6**
|-
|8.||align=left|||5||2||3||242||312||–70||**7**
|-
|9.||align=left|||5||1||4||186||295||–109||**6**
|-
|10.||align=left|||5||0||5||172||287||–115||**5**
|}

## Ārējās saites
* ''FIBA Europe'' profils 
* ''Todor66'' profils
1964. gada Eiropas čempionāts basketbolā sievietēm

**1964. gada [[Eiropas čempionāts basketbolā sievietēm]]** (*EuroBasket 1964 Women*) bija 9. kontinenta čempionāts, kas norisinājās Ungārijā laika posmā no  līdz . Eiropas čempionātā piedalījās 10 Eiropas sieviešu basketbola valstsvienības. Uzvaru tajā izcīnīja PSRS izlase.

## Vietu sadalījums

|-
|||align=left|||6||6||0||406||249||+157||**12**
|-
|||align=left|||6||5||1||349||262||+87||**11**
|-
|||align=left|||6||4||2||327||277||+50||**10**
|-
|4.||align=left|||6||2||4||268||339||–71||**8**
|-
|colspan=10 height=1px bgcolor=lightgrey|
|-
|5.||align=left|||6||4||2||293||281||+12||**10**
|-
|6.||align=left|||6||2||4||299||318||–19||**8**
|-
|7.||align=left|||6||3||3||297||313||–16||**9**
|-
|8.||align=left|||6||2||4||295||337||–42||**8**
|-
|colspan=10 height=1px bgcolor=lightgrey|
|-
|9.||align=left|||5||1||4||209||289||–80||**6**
|-
|10.||align=left|||5||0||5||201||279||–78||**5**
|}

## Ārējās saites
* ''FIBA Europe'' profils 
* ''Todor66'' profils
Springfīldas pamatskola

**Springfīldas pamatskola** () ir skola seriālā "Simpsoni". Šajā skolā mācās vieni no seriāla galvenajiem tēliem, Bārts Simpsons un Līza Simpsone. Skolas direktors ir Seimūrs Skiners, kuram vairākas reizes neveicas mīlestībā ar 4. klases skolotāju Ednu Krabapelu. Skolas superindentants ir Gērijs Čalmers, kurš parasti lieto klasisko frāzi, lai pasauktu Skineru — *SKINER!*, sakot to nosodošā un vienlaikus pieaugošā intonācijā. Skolas vislielākais jokdaris ir Bārts, kurš maskējas aiz vārda *El Barto*. Skolas huligāni ir Nelsons Mancs, Džimbo Džounss, Kērnijs Zikviks un Dolfs Stravbērns. Skolā mācās arī Bārta labākais draugs Milhauss Van Hautens. Skolas saimniecības darbus veic Dārznieks Villijs, bet skolas autobusu vada Oto Mans.
Juris Būmeisters

**Juris Būmeisters** (dzimis , miris ) bija latviešu disidents un nacionālās pretošanās kustības dalībnieks.

## Dzīvesgājums
Dzimis  Jekaterinburgas apgabalā Krievijā sociāldemokrātu Kārļa un Agneses Būmeisteru ģimenē. Bez Jura ģimenē auga arī brālis Valentīns un jaunākā māsa Rute. Iedvesmojoties no sava tēva, kas bija aktīvs sociāldemokrāts un pirmo Latvijas Republikas Saeimas sasaukumu deputāts, Juris Būmeisters jau agrā jaunībā iesaistījās sociāldemokrātiskajā kustībā. Ieguva inženiera izglītību.

Padomju okupācijas laikā Juris Būmeisters strādāja Baltijas Zivsaimniecības zinātniskās pētniecības institūtā un pētīja elektrisko zveju. Viņš sazinājās ar trimdā esošajiem LSDSP pārstāvjiem un publicēja informāciju dažādos Rietumeiropas sociāldemokrātu izdevumos.
1980. gada jūlijā Juris Būmeisters uzrakstīja "Latvijas pamatiedzīvotāju memorandu", kurā bija lūgta starptautiskā palīdzība tautas nobalsošanas rīkošanai par Latvijas izstāšanos no PSRS. Memorandu bija plānots nolasīt Eiropas Drošības un sadarbības organizācijas konferences laikā Madridē, to parakstīja 36 cilvēki.

Memoranda melnrakstu VDK atrada kratīšanas laikā J. Būmeistera dzīvesvietā, 1980. gada 18. novembrī PSRS Valsts drošības komiteja (Čeka) apcietināja Juri Būmeisteru un Daini Lismani, apsūdzot viņus spiegošanā (viņi it kā bija nodevuši ārzemniekiem jūras šelfa kartes), dzimtenes nodevībā un par aizliegtām operācijām ar valūtu. Latvijas PSR Augstākā tiesa 1981. gada jūnijā J. Būmeisteram piesprieda 15 gadu cietumsodu un ieslodzīja Permas apgabala Kučinas Gulagā Perma-36. Pēc astoņiem apcietinājumā pavadītiem gadiem 1988. gadā, pateicoties Eiropas Parlamenta un Rietumeiropas sociāldemokrātisko partiju protestiem viņu atbrīvoja. 1993. gadā Latvijas Augstākās tiesas prezidijs visas inkriminētās apsūdzības atzina par nepamatotām.
Miris , apglabāts 1. Meža kapos Rīgā.

## VDK kartotēka
Jura Būmeistera kartīte ar segvārdu Nikolajs atrasta publiskotajā VDK savervēto aģentu kartotēkas daļā, savervēšanas gads nav norādīts. Ieraksts liecina, ka kartīte rakstīta laikā, kad viņš izcieta sodu Permas lēģerī.

## Publikācijas
* Стернин В. Г., Никоноров И. В., Бумейстер Ю. К., Электролов рыбы. Москва: Пищ. промышленность, 1972. — 360 с. 

## Dzejas grāmata
[thumb|[Kārlis Būmeisters (mūziķis)|Kārļa Būmeistera izdotā Jura Būmeistera dzejas grāmata]]
2018. gadā, pieminot Jura Būmeistera simtgadi, viņa mazdēls Kārlis Būmeisters izdeva vectēva dzejas grāmatu, to atklājot simboliskajā Raiņa un Aspazijas vasarnīcā 2018. gada 25. augustā.

## Atsauces
Elija Goldinga

**Elēna Džeina "Elija" Goldinga** (; dzimusi ) ir angļu dziedātāja, dziesmu autore un multiinstrumentāliste.

Pēc līguma parakstīšanas ar *[[Polydor Records]]* 2008. gadā viņa 2009. gadā izdeva pirmo EP ierakstu *[[An Introduction to Ellie Goulding]]*. 2010. gadā Goldinga kļuva par otro mūziķi pēc Adeles, kas vienā gadā uzvarējusi BBC *Sound of...* aptaujā un ieguvusi kritiķu izvēles balvu *[[Brit Awards]]* ceremonijā. Tajā pašā gadā arī izdeva debijas studijas albumu *[[Lights]]*, kas Apvienotajā Karalistē ticis pārdots 850 tūkstošos kopiju. Apvienotās Karalistes 2010. gada noslēguma topā tas ierindojās 26. vietā. Pēc diviem gadiem tika izdots albums *[[Halycon]]*, kas saņēma galvenokārt pozitīvu kritiķu novērtējumu.

## Diskogrāfija
### Studijas albumi
* *[[Lights]]* (2010)
* *[[Halcyon]]* (2012)
* *[[Delirium]]* (2015)

### Singli

## Atsauces

## Ārējās saites

*
Kamills Flammarions

**Nikolā Kamills Flammarions** (; dzimis , miris ) bija franču astronoms, Francijas astronomiskās biedrības dibinātājs. Nodarbojās ar dubultzvaigžņu un Marsa pētījumiem. Zinātnes popularizētājs un zinātniskās fantastikas autors. Nodarbojās arī ar parapsiholoģisko parādību pētniecību.

Flammarions neieguva augstako izglītību. No 1858. līdz 1862. gadam strādāja Parīzes observatorijā Leverjē vadībā.  No 1862. līdz 1866. gadam strādāja Garumu birojā (*Bureau des Longitudes*). No 1876. līdz 1882. gadam - atkal Parīzes observatorijā. Darbojās žurnālos *Cosmos*, *Siecle*, *Magasin pittoresque*. 1862. gadā izdeva pirmo grāmatu *La pluralité des mondes habités* ("Apdzīvojamo pasauļu daudzskaitlība"), bet 1880. gadā - savu populārāko darbu *Astronomie populaire* ("Populārā astronomija"), kura izdota lielās tirāžās daudzās pasaules valodās.

## Ārējās saites
Fagocitoze

**Fagocitoze** ir šūnu spēja uztvert daļiņas, kas lielākas par 0,5 μm. Fagocitozi atklāja Iļja Mečņikovs 1882. gadā. Viņš parādīja fundamentālo fagocitozes lomu kā vienšūņu barošanās veidu, kas daudzšūņiem evolucionēja par aizsargspēju pret svešaģentiem. Mūsdienās daudzšūņu organismu fagocitozes lomu redz vēl plašāku: tiek parādīta tās piedalīšanās morfoģenēzē, apoptozes ceļā bojā gājušo šūnu eliminācija utt.

Tradicionāli izšķir astoņas fagocitozes stadijas:
* pietuvināšanās pie fagocitozes objekta hemotakses rezultātā;
* adhēzija;
* membrānas aktivēšana;
* iegrimšana;
* fagosomas veidošanās;
* fagosomas un lizosomas saplūšana;
* killings un sašķelšana;
* degradācijas produktu izsviešana.

## Atsauces
Trenčīnas apgabals

**Trenčīnas apgabals** () ir viens no Slovākijas apgabaliem valsts ziemeļrietumos. Tas robežojas ar Žilinas apgabalu ziemeļaustrumos, Banskas Bistricas apgabalu dienvidaustrumos, Nitras apgabalu dienvidos, Trnavas apgabalu dienvidrietumos, kā arī Čehiju ziemeļrietumos.

## Administratīvais iedalījums

Apgabalā 9 apriņķi - Bānovces pie Bebravas apriņķis, Ilavas apriņķis, Mijavas apriņķis, Nove Mesto pie Vāhas apriņķis, Partizānskes apriņķis, Považska Bistricas apriņķis, Prjevidzas apriņķis, Pūhovas apriņķis, Trenčīnas apriņķis.

## Pilsētas

Apgabalā ir 18 pilsētas:

*Kursīvā* - pilsētas, kas nav apriņķu centri.

## Ārējās saites
Bānovce pie Bebravas

**Bānovce pie Bebravas** () ir pilsēta Slovākijā, Trenčīnas apgabala Bānovces pie Bebravas apriņķa centrs.

## Vēsture

Rakstos pirmoreiz minēta 1232. gadā. 1376. gadā kļuva par karaļa brīvpilsētu. Tāpat kā visa Slovākija, gadsimtiem bijusi Ungārijas sastāvā, pilsētas ungāriskais nosaukums arī ir **Bāna** (). Pēc Pirmā pasaules kara iekļāvās Čehoslovākijā. No 1993. gada — Slovākijas sastāvā.

## Cilvēki
Pēc tautības vairums pilsētas iedzīvotāju ir slovāki (97 %). Pēc reliģiskās piederības — katoļi (73,9 %), nereliģiozi (11,5 %), luterāņi (11,3 %).

## Ārējās saites
*
Giljotīna

thumb|Giljotīna
**Giljotīna** () ir ierīce, ar kuras palīdzību tiek izpildīts nāvessods, nocērtot galvu. Tā sastāv no gara vertikāla rāmja, kam augšā atrodas asmens. Persona, kam jāizpilda nāvessods, tā laikā atrodas rāmja apakšā tā, lai kakls atrastos tieši zem asmens. Asmens tiek atbrīvots, tas, krītot lejā, atdala galvu no pārējā ķermeņa.

Giljotīna ir vislabāk pazīstama ar lietojumu Francijā, tāpat tā tikusi izmantota Vācijā Trešā reiha laikā. Giljotīna tika ieviesta 1792. gadā Lielās franču revolūcijas laikā pēc franču ārsta Žozefa Ignasa Giljotēna (*Joseph-Ignace Guillotin*) ieteikuma (1789. gada 10. oktobrī viņš to piedāvāja savā runā Nacionālajā Asamblejā). Lielās Franču revolūcijas laikā nāvessods tika izpildīts aptuveni 16 000 revolucionāru. Giljotīnas nāvessoda izpildīšanai tikušas izmantotas arī vēl pēc franču revolūcijas, līdz 1981. gadā ar tobrīdējā Francijas prezidenta Fransuā Miterāna atbalstu sodīšana ar giljotīnu tika atcelta. Pēdējais, kam nāvessods ticis izpildīts ar giljotīnu, bija par draudzenes spīdzināšanu un slepkavību 1977. gada 10. septembrī sodītais Hamida Džandobi (). Šis bija arī pēdējais nāvessods, kas veikts Rietumeiropā.

## Atsauces

## Ārējās saites

*[История Гильотины / История по Чёрному (krieviski)
Advanced Micro Devices

***Advanced Micro Devices, Inc.*** ir ASV starptautisks uzņēmums, kas atrodas Sanniveilā, Kalifornijā, ASV. Tas nodarbojas ar datorprocesoru un citu saistītu nozaru produktu attīstīšanu komerciālajam un patērētāju tirgum. Uzņēmuma galvenie produkti ir mikroprocesori, mātesplašu mikroshēmojumi, iegultie procesori, GPU, kā arī iegulto sistēmu lietotnes.

Šis ir pasaulē otrs lielākais globālais uz x86 arhitektūru bāzēto mikroprocesoru piegādātājs pēc *[[Intel]]*, tāpat *Advanced Micro Devices* ir viens no pasaulē lielākajiem GPU piegādātājiem. Uzņēmumam pieder 8,6% uzņēmuma *[[Spansion]]* akciju, kas piegādā zibatmiņas.

## Atsauces

## Ārējās saites

*
AMD

**AMD** var būt:

* *[[Advanced Micro Devices]]* — starptautisks uzņēmums;
* Armēnijas drama ISO 4127 kods.
* Priekšējais vidējais muguras kauls antiarhiem.
Singāļu valoda

**Singāļu valoda** (සිංහල භාෂාව) ir singāļu dzimtā valoda. Singāļi ir lielākā etniskā grupa Šrilankā. Kopējais valodas pratēju skaits tiek lēsts ap 16 miljoniem, no kuriem aptuveni 3 miljoni nav singāļi. Singāļu valoda ir indoeiropiešu valodu saimes indoāriešu atzara valoda. Tā ir viena no Šrilankas oficiālajām valodām (otra ir tamilu valoda). Singāļu valodai ir arī liela nozīme teravādas literatūrā. Singāļu valoda ir tuvu radniecīga maldīviešu valodai.
Ilavas apriņķis

**Ilavas apriņķis** var būt:

*Ilavas apriņķis (Polija) (*powiat iławski*) — apriņķis Polijā;
*Ilavas apriņķis (Slovākija) (*okres Ilava*) — apriņķis Slovākijā.
Sojuz-1

***Sojuz-1*** (*Союз-1*) bija PSRS kosmosa kuģu sērijas *[[Sojuz (kosmosa kuģu sērija)|Sojuz]]* pirmais pilotētais eksemplārs. Tas orbītā palaists . Apkalpe — Vladimirs Komarovs. Lidojuma laikā bija paredzēta saslēgšanās ar *[[Sojuz-2]]*, bet otrais kosmosa kuģis nestartēja, jo *Sojuz-1* radās daudz tehnisku problēmu, un misija tika pārtraukta nākamajā dienā. Nolaišanās laikā izpletņa kļūmes dēļ nolaižamais aparāts ietriecās zemē un kosmonauts gāja bojā.

Šī bija pirmā reize, kad cilvēks gājis bojā kosmiskā lidojuma laikā.

## Apkalpe
Kuģa *Sojuz-1* apkalpe augšupceļā un lejupceļā:

Dublējošā apkalpe:
* Jurijs Gagarins (*Юрий Алексеевич Гагарин*)
Ilavas apriņķis (Slovākija)

**Ilavas apriņķis** () ir Slovākijas Trenčīnas apgabala administratīvā iedalījuma vienība. Robežojas ar Trenčīnas apgabala Pūhovas, Považska Bistricas, Prjevidzas un Trenčīnas apriņķiem, Žilinas apgabala Žilinas apriņķi, kā arī Čehiju.

## Ārējās saites
*